Document ID: 31991R2568

Reference:
EUR-Lex - 31991R2568 - SK
Dôležité právne oznámenie
|
31991R2568
Úradný vestník L 248 , 05/09/1991 S. 0001 - 0083 Fínske špeciálne vydanie: Kapitola 3 Zväzok 38 S. 0174  Švédske špeciálne vydanie: Kapitola 3 Zväzok 38 S. 0174
Nariadenie Komisie (EHS) č. 2568/91z 11. júla 1991,o charakteristikách olivového oleja a oleja z olivových zvyškov a o príslušných analytických metódachKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady č. 136/66/EHS z 22. septembra 1966 o založení spoločnej organizácie trhu s olejmi a tukmi [1], naposledy zmenené a doplnené nariadením (EHS) č. 3577/90 [2], a najmä na jeho článok 35 a,keďže príloha k nariadeniu č. 136/66/EHS zahŕňa opisy a definície olivového oleja a oleja z olivových zvyškov predávané v každom členskom štáte, v obchodovaní v rámci spoločenstva a obchodovaní s tretími krajinami;keďže by sa na účely rozlíšenia medzi rôznymi druhmi oleja mali stanoviť fyzikálne a chemické vlastnosti každého z nich a organoleptické vlastnosti panenského oleja s cieľom zaručiť čistotu a kvalitu príslušných produktov bez toho, aby boli dotknuté ostatné existujúce ustanovenia;keďže by sa prítomnosť vlastností rôznych druhov oleja mala stanoviť jednotne v rámci spoločenstva; keďže by sa na tento účel mali v rámci spoločenstva zaviesť metódy chemickej analýzy a organoleptického hodnotenia; keďže by sa na prechodné obdobie malo povoliť používanie iných metód analýzy platných v členských štátoch za predpokladu, že v prípade rozdielu vo výsledkoch budú rozhodujúce tie, ktoré sa získali použitím obvyklej metódy;keďže definovanie fyzikálnych a chemických vlastností olivového oleja a metód analýzy si vyžiadalo prílohu s doplňujúcimi poznámkami ku kapitole 15 colného sadzobníka;keďže pre metódu hodnotenia organoleptických vlastností panenského oleja je potrebné zostavenie skupín vybraných a vyškolených hodnotiteľov; keďže by lehota potrebná na zostavenie takýchto skupín mala byť presne stanovená; keďže s prihliadnutím na problémy, na ktoré môžu niektoré členské štáty pri zostavovaní skupín hodnotiteľov naraziť, využívanie skupín v ostatných členských by malo byť autorizované;keďže, s cieľom zaistiť, aby systém poplatkov uplatňujúcich sa na dovoz olivových zvyškov fungoval správne, bolo by potrebné ustanoviť jednotnú metódu na stanovenie obsahu oleja v týchto produktoch;keďže s cieľom neuškodiť obchodu by bolo potrebné zaviesť ustanovenie pre olej plnený do obalov pred nadobudnutím účinnosti tohto nariadenia, ktoré by obmedzovalo predávanie tohto oleja počas stanovenej lehoty;keďže je potrebné zrušiť nariadenie Komisie (EHS) č. 1058/77 [3], naposledy zmenené a doplnené nariadením EHS č. 1858/88 [4];keďže Riadiaci výbor pre oleje a tuky nezaslal svoje stanovisko v lehote, ktorú určil jeho predseda,PRIJALA TOTO NARIADENIE:Článok 11. Oleje, ktorých vlastnosti zodpovedajú vlastnostiam uvedeným v bodoch 1, 2 a 3 prílohy I k tomuto nariadeniu, sa budú považovať za panenské olivové oleje v zmysle bodu 1 písm. a), b) a c) prílohy k nariadeniu č. 136/66/EHS.2. Olej, ktorého vlastnosti zodpovedajú vlastnostiam uvedeným v bode 4 prílohy I k tomuto nariadeniu, sa bude považovať za lampantový panenský olivový olej v zmysle bodu 1 písm. d), prílohy k nariadeniu č. 136/66/EHS.3. Olej, ktorého vlastnosti zodpovedajú vlastnostiam uvedeným v bode 5 prílohy I k tomuto nariadeniu, sa bude považovať za rafinovaný olivový olej v zmysle bodu 2 prílohy k nariadeniu č. 136/66/EHS.4. Olej, ktorého vlastnosti zodpovedajú vlastnostiam uvedeným v bode 6 prílohy I k tomuto nariadeniu, sa bude považovať za čistý panenský olivový olej v zmysle bodu 3 prílohy k nariadeniu č. 136/66/EHS.5. Olej, ktorého vlastnosti zodpovedajú vlastnostiam uvedeným v bode 7 prílohy I k tomuto nariadeniu, sa bude považovať za olej z olivových zvyškov v zmysle bodu 4 prílohy k nariadeniu č. 136/66/EHS.6. Olej, ktorého vlastnosti zodpovedajú vlastnostiam uvedeným v bode 8 prílohy I k tomuto nariadeniu, sa bude považovať za rafinovaný olej z olivových zvyškov v zmysle bodu 5 prílohy k nariadeniu č. 136/66/EHS.7. Olej, ktorého vlastnosti zodpovedajú vlastnostiam uvedeným v bode 9 prílohy I k tomuto nariadeniu, sa bude považovať za olej z olivových zvyškov v zmysle bodu 6 prílohy k nariadeniu č. 136/66/EHS.Článok 21. Vlastnosti olejov, ustanovené v prílohe I, sa budú stanovovať v súlade s nižšie uvedenými metódami analýzy:- na stanovenie voľných mastných kyselín, vyjadrených ako percento kyseliny olejovej, metóda uvedená v prílohe II,- na stanovenie peroxidového čísla metóda uvedená v prílohe III,- na stanovenie alifatických alkoholov metóda uvedená v prílohe IV,- na stanovenie obsahu sterolov metóda uvedená v prílohe V,- na stanovenie erytrodiolu a uvaolu metóda uvedená v prílohe VI,- na stanovenie nasýtených mastných kyselín v polohe 2. triglyceridu metóda uvedená v prílohe VII,- na stanovenie obsahu trilinoleínu metóda uvedená v prílohe VIII,- na spektrofotometrickú analýzu metóda uvedená v prílohe IX,- na stanovenie zloženia mastných kyselín metóda uvedená v prílohe X A a X B,- na stanovenie prchavých halogenovaných rozpúšťadiel metóda uvedená v prílohe XI,- na hodnotenie organoleptických vlastností panenského olivového oleja metóda uvedená v prílohe XII,- ako dôkaz rafinovania olivových olejov metóda uvedená v prílohe XIII.2. Hodnotenie organoleptických vlastností vykoná analytik a, ak je to vhodné, za pomoci špecialistu, podľa postupov popísaných v podmienkach ochutnávania uvedených v prílohe XII. Ak sa pri analýze zistia rozdielne vlastnosti ako sú vlastnosti vyplývajúce z opisu produktov, vzorku musí otestovať skupina hodnotiteľov v súlade s ustanoveniami prílohy XII.Táto skupina vykoná akúkoľvek ďalšiu analýzu v súlade s uvedenými ustanoveniami.S cieľom zistiť organoleptické vlastnosti v súvislosti s postupmi týkajúcimi sa systému intervencie vykoná skupina hodnotiteľov toto hodnotenie v súlade s ustanoveniami prílohy XII.Článok 3Do 31. októbra 1992 by zavedenie metód analýzy ustanovené v článku 2 nemalo prekážať používaniu ostatných testovacích a vedecky uznaných metód členských štátov za predpokladu, že sa produkty, uznané ako vyhovovujúce jestvujúcim pravidlám upravujúcim metódy spoločenstva, budú môcť voľne pohybovať. Pred použitím iných metód bude príslušný členský štát o tom informovať Komisiu.Ak sa pri jednej z iných metód dospeje k inému výsledku ako pri použití obvyklej metódy, rozhodujúcim výsledkom bude výsledok získaný obvyklou metódou.Článok 41. Na účely stanovenia organoleptických vlastností členský štát zostaví skupinu hodnotiteľov v súlade s pravidlami ustanovenými metódou uvedenou v prílohe XII.2. Ak členský štát na svojom území narazí na problémy pri zostavovaní skupiny, môže využiť služby skupiny pracujúcej v inom členskom štáte.Článok 5Doplňujúce poznámky 2, 3 a 4 ku kapitole 15 Colného sadzobníka sa nahradia poznámkami nachádzajúcimi sa v kapitole XIV.Článok 61. Obsah oleja v pokrutinách a ostatných olejových zvyškov, ktoré vznikajú pri extrakcii olivového oleja (číselné znaky KN 23069011 a 23069019), sa stanoví použitím metódy uvedenej v prílohe XV.2. Obsah oleja uvedený v odseku 1 sa vyjadrí ako percento hmotnosti oleja ku hmotnosti sušiny.Článok 7Do platnosti sa uvedú ustanovenia spoločenstva týkajúce sa prítomnosti nežiaducich prímesí, iných ako sú uvedené v prílohe XI.Článok 81. Členské štáty budú Komisiu informovať o prijatých opatreniach pri zavádzaní tohto nariadenia.2. Členský štát na začiatku každého polroka zašle Komisii prehľad analytických údajov o uskutočnených testoch za predchádzajúci polrok.Výsledky bude posudzovať Riadiaci výbor pre oleje a tuky v súlade s postupmi uvedenými v článku 39 nariadenia č. 136/66/EHS.Článok 9Nariadenie EHS č. 1058/77 sa týmto zrušuje.Článok 101. Táto smernica nadobúda účinnosť tretí deň od jej uverejnenia v Úradnom vestníku Európskych spoločenstiev.Postup uvedený v prílohe XII sa však bude uplatňovať od 1. januára 1992, okrem postupov týkajúcich sa systému intervencie.2. Toto nariadenie sa nebude uplatňovať na olivový olej a olej z olivových zvyškov naplnený do obalov pred tým, ako toto nariadenie nadobudlo účinnosť, a na oleje predávané do 31. októbra 1992.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 11. júla 1991Za KomisiuRay Mac Sharryčlen Komisie[1] Ú. v. ES 172, 30.9.1966, s. 3025/66.[2] Ú. v. ES L 353, 17.12.1990, s. 23.[3] Ú. v. ES L 128, 24.5.1977, s. 6.[4] Ú. v. ES L 166, 1.7.1988, s. 10.--------------------------------------------------PRÍLOHYObsah| | Strana |Príloha I: | Vlastnosti olivového oleja … | 372 |Príloha II: | Stanovenie voľných mastných kyselín… | 374 |Príloha III: | Stanovenie peroxidového čísla… | 376 |Príloha IV: | Stanovenie obsahu alifatických alkoholov metódou kapilárnej plynovej … | 378 |Príloha V: | Stanovenie zloženia a obsahu sterolov metódou kapilárnej plynovej … | 383 |Príloha VI: | Stanovenie erytrodiolu a uvaolu … | 391 |Príloha VII: | Stanovenie nasýtených mastných kyselín v polohe 2 triglyceridu … | 393 |Príloha VIII: | Stanovenie zloženia trilinoleínu … | 397 |Príloha IX: | Spektrofotometrické skúšanie v ultrafialovom svetle … | 401 |Príloha X A: | Analýza metylesterov mastných kyselín plynovou chromatografiou … | 405 |Príloha X B: | Príprava metyl esterov mastných kyselín … | 413 |Príloha XI: | Stanovenie prchavých halogenovaných rozpúšťadiel v olivovom oleji … | 417 |Príloha XII: | Organoleptické hodnotenie panenského olivového oleja … | 418 |Príloha XIII: | Dôkaz rafinovania olivových olejov … | 444 |Príloha XIV: | Doplňujúce poznámky 2, 3 a 4 ku kapitole 15 kombinovanej Nomenklatúry … | 446 |Príloha XV: | Obsah oleja v olivových zvyškoch … | 449 |Príloha XVI: | Stanovenie jódového čísla … | 451 |--------------------------------------------------

Summary:
Analýza olivového oleja
Analýza olivového oleja
 
ZHRNUTIE K DOKUMENTOM:
Nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach
Delegované nariadenie (EÚ) 2018/1096, ktorým sa mení vykonávacie nariadenie (EÚ) č. 29/2012, pokiaľ ide o požiadavky vzťahujúce sa na určité označenia na etiketách na olivovom oleji
AKÝ JE CIEĽ TÝCHTO NARIADENÍ?
Nariadením Európskej komisie (EHS) č. 2568/91 sa vymedzujú špecifické charakteristiky uplatniteľné na každú kategóriu olivového oleja a typy analýz, ktoré sa používajú na určenie zhody. Stanovujú sa ním aj požiadavky na kontrolu pre členské štáty EÚ. Delegovaným nariadením Komisie (EÚ) 2018/1096 (pozri delegované akty) sa revidujú určité označenia na etiketách na olivovom oleji týkajúce sa kyslosti a roku zberu.
HLAVNÉ BODY
Kategórie olivového oleja
Existuje osem kategórií olivového oleja.Extrapanenský olivový olej je kategória s najvyššou kvalitou. Olej nemá žiadne organoleptické nedostatky a má ovocnú arómu. Jeho úroveň kyslosti nesmie presiahnuť 0,8 %. Panenský olivový olej môže mať určité senzorické chyby, ale na veľmi nízkej úrovni. Jeho kyslosť nesmie presiahnuť 2 %. Lampantový olivový olej je panenský olivový olej nižšej kvality s kyslosťou nad 2 %, bez ovocných charakteristík a podstatných senzorických chýb. Rafinuje sa alebo sa používa na priemyselné účely. Rafinovaný olivový olej sa získava po rafinácii prevažne lampantového a niekedy panenského olivového oleja. Nie je určený pre maloobchodný trh a má stupeň kyslosti do 0,3 %. Olivový olej pozostávajúci z rafinovaných olivových olejov a panenských olivových olejov vzniká zmiešaním rafinovaného olivového oleja s extrapanenskými alebo panenskými olivovými olejmi. Má stupeň kyslosti do 1 %. Surový olej z olivových výliskov sa získava zo zvyškovej pasty získanej po extrakcii oleja mechanickými prostriedkami. Rafinovaný olej z olivových výliskov sa získava rafináciou surového oleja z olivových výliskov. Môže mať stupeň kyslosti do 0,3 %. Olej z olivových výliskov vzniká zmiešaním rafinovaného oleja z olivových výliskov s extrapanenským alebo panenským olivovým olejom a má stupeň kyslosti do 1 %.Metódy analýzy na určenie kategórie oleja
Rôzne kategórie olivových olejov sú klasifikované podľa kvalitatívnych parametrov týkajúcich sa:fyzikálno-chemických vlastností, ako je úroveň kyslosti, peroxidové číslo, obsah mastných kyselín a zloženie sterolov, organoleptických (senzorických) vlastností, ako je ovocná aróma a absencia organoleptických nedostatkov.V nariadení sa uvádzajú rôzne metódy analýzy na určenie týchto aspektov zloženia:voľné mastné kyseliny, vyjadrené ako percento kyseliny olejovej peroxidové číslo obsah vosku zloženie a obsah sterolov a triterpénových dialkoholov percento 2-glycerylmonopalmitátu zloženie mastných kyselín organoleptické vlastnosti panenského olivového oleja stigmastadiény triglyceridy vosky, metylestery mastných kyselín a etylestery mastných kyselín.Zhoda
Členské štáty musia zabezpečiť vykonávanie primeraných kontrol zhody na základe analýzy rizika, aby sa zabezpečilo, že predávaný olivový olej je v súlade s deklarovanou kategóriou. Kritériá hodnotenia rizika môžu zahŕňať:kategóriu oleja, obdobie výroby, cenu olejov vo vzťahu k iným rastlinným olejom, operácie miešania a balenia, skladovacie priestory a podmienky, krajinu pôvodu, krajinu určenia, spôsob dopravy alebo objem výrobnej dávky, postavenie prevádzkovateľov v obchodnom reťazci, objem a predajnú hodnotu, rozsah kategórií oleja, typ vykonávanej činnosti, ako je mletie, skladovanie, rafinácia, miešanie, balenie alebo maloobchodný predaj, zistenia pri predchádzajúcich kontrolách vrátane počtu a druhu zistených nedostatkov, obvyklej kvality olejov uvádzaných na trh, výkonnosti používaných technických zariadení, spoľahlivosť systémov zabezpečenia kvality prevádzkovateľov alebo systémov samokontroly súvisiacich s dodržiavaním obchodných noriem, miesto, kde sa kontrola vykonáva, najmä ak to je prvé miesto vstupu do EÚ alebo posledné miesto výstupu z EÚ, alebo miesto, kde sa oleje vyrábajú, balia, nakladajú alebo predávajú konečnému spotrebiteľovi.Členské štáty musia vopred uviesť kritériá posúdenia rizika nezhody a minimálny počet prevádzkovateľov, výrobné dávky a množstvá podliehajúce kontrole zhody. Ročne sa musí vykonať aspoň jedna kontrola zhody na 1 000 ton olivového oleja uvedeného na trh v členskom štáte.
Ak olej nezodpovedá opisu svojej kategórie, členský štát musí uplatniť účinné, primerané a odrádzajúce sankcie v závislosti od závažnosti nezrovnalosti a zvýšiť frekvenciu kontrol, ak sú nezrovnalosti závažné.
Organoleptické (senzorické) vlastnosti
Členské štáty môžu schváliť skupiny hodnotiteľov na posúdenie a overenie organoleptických vlastností. Ak sa členské štáty stretnú s ťažkosťami pri zriaďovaní skupín hodnotiteľov na svojom území, môžu sa obrátiť na takúto skupinu schválenú v inom členskom štáte.
Označovanie
Delegovaným nariadením (EÚ) 2018/1096 sa mení vykonávacie nariadenie (EÚ) č. 29/2012 o obchodných normách na olivový olej, pokiaľ ide o niektoré nepovinné výrazy, ktoré možno umiestniť na etiketu:údaj o maximálnej kyslosti očakávanej do dátumu minimálnej trvanlivosti, rok zberu.
ODKEDY SA NARIADENIA UPLATŇUJÚ?
Nariadenie (EHS) č. 2568/91 sa uplatňuje od 6. septembra 1991. Delegované nariadenie (EÚ) 2018/1096 sa uplatňuje od 6. augusta 2018.
KONTEXT
Ďalšie informácie:Olivový olej v EÚ (Európska komisia) Olivový olej – prehľad (Európska komisia).
HLAVNÉ DOKUMENTY
Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1 – 83)
Následné zmeny nariadenia (ES) č. 2568/91 boli zapracované do pôvodného textu. Toto konsolidované znenie slúži len na dokumentačné účely.
Vykonávacie nariadenie Komisie (EÚ) 2018/1096 z 22. mája 2018, ktorým sa mení vykonávacie nariadenie (EÚ) č. 29/2012, pokiaľ ide o požiadavky vzťahujúce sa na určité označenia na etiketách na olivovom oleji (Ú. v. EÚ L 197, 3.8.2018, s. 3 – 4)
SÚVISIACE DOKUMENTY
Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671 – 854)
Pozri konsolidované znenie.
Vykonávacie nariadenie Komisie (EÚ) č. 29/2012 z 13. januára 2012 o obchodných normách na olivový olej (kodifikované znenie) (Ú. v. EÚ L 12, 14.1.2012, s. 14 – 21)
Pozri konsolidované znenie.
Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011, s.18 – 63)
Pozri konsolidované znenie.
Posledná aktualizácia 14.10.2021